b'\n_START_ARTICLE_\nGeneralporo\xc4\x8dnik (ZDA)\n_START_PARAGRAPH_\nGeneralpodpolkovnik (angle\xc5\xa1ko Lieutenant General; okraj\xc5\xa1ave: Lt Gen (VL ZDA), LtGen (KMP ZDA) in LTGR (KOV ZDA)) je tretji-zvezdni generalski \xc4\x8din, ki je tretjii najni\xc5\xbeji generalski \xc4\x8din in spada v pla\xc4\x8dni razred O-9. Ni\xc5\xbeji \xc4\x8din je tako generalmajor, medtem ko je vi\xc5\xa1ji general. Ustreza \xc4\x8dinu viceadmirala v drugih uniformiranih slu\xc5\xbebah ZDA.\n_START_SECTION_\nZakonodaja\n_START_PARAGRAPH_\nAmeri\xc5\xa1ka zakonodaja omejuje \xc5\xa1tevilo generalov na aktivni slu\xc5\xbebi, ki je trenutno omejeno na 230 generalov Kopenske vojske ZDA, 208 generalov Vojnega letalstva ZDA in 60 generalov Korpusa mornari\xc5\xa1ke pehote ZDA, pri \xc4\x8demer ne sme ve\xc4\x8d kot 25% aktivnih generalov ne sme imeti ve\xc4\x8d kot dve zvezdice._NEWLINE_Tri-zvezdni \xc4\x8din je za\xc4\x8dasni \xc4\x8din, saj je neposredno povezan s polo\xc5\xbeajem, ki ga nosilec \xc4\x8dina zaseda. \xc4\x8castniki so tako povi\xc5\xa1ani v generalpodpolkovnika samo takrat, ko so bili imenovani na polo\xc5\xbeaj, ki zahteva tak \xc4\x8din . Njihov \xc4\x8din tako zapade s prenehanjem mandata njihovega polo\xc5\xbeaja, ki je po navadi to\xc4\x8dno dolo\xc4\x8den s pravilnikom._NEWLINE_Generalpodpolkovniki so za napredovanje nominirani s strani predsednika ZDA; slednji kandidate izbere iz brigadnih generalov ali vi\xc5\xa1jih (ki isto\xc4\x8dasno izpolnjujejo druge zahteve za polo\xc5\xbeaj), ki mu jih predlagajo odgovorni sekretarji ZDA oz. Zdru\xc5\xbeeni \xc5\xa1tab Oboro\xc5\xbeenih sil ZDA. Kandidat mora pridobiti podporo ve\xc4\x8dine Senata ZDA, nakar zasedejo polo\xc5\xbeaj in so povi\xc5\xa1ani. Ve\xc4\x8dina generalpodpolkovnikov zaseda ta polo\xc5\xbeaj tri leta, a v nekaterih primerih lahko zasedejo polo\xc5\xbeaj ve\xc4\x8d let._NEWLINE_Generalpodpolkovniki se morajo upokojiti po 38. letih aktivnega slu\xc5\xbeenja, razen, \xc4\x8de so bili predlagani za povi\xc5\xa1anje oz. ponovno imenovani za isti \xc4\x8din. Prav tako se morajo vsi generali upokojiti najkasneje v mesecu po dopolnjenem 64. rojstnem dnevu. A sekretar za obrambo ZDA lahko zadr\xc5\xbei upokojitev generalpolkovnikov do 66. rojstnega dne in predsednik ZDA lahko zadr\xc5\xbei upokojitev do 68. rojstnega dne._NEWLINE_Obi\xc4\x8dajno se generali upokojijo \xc5\xbee prej, tako da omogo\xc4\x8dijo napredovanje mlaj\xc5\xa1im \xc4\x8dastnikom.\n_START_SECTION_\nModerna uporaba\n_START_PARAGRAPH_\nGeneralpodpolkovnik kopenske vojske in marinskega korpusa po navadi poveljuje enoti velikosti korpusa (med 20.000 in 45.000 vojakov), medtem ko v vojnem letalstvu poveljuje ve\xc4\x8dji enoti (ki je sestavljena iz ve\xc4\x8d polkov). V vseh uniformiranih slu\xc5\xbebah pa generalpodpolkovniki delujejo kot vi\xc5\xa1ji \xc5\xa1tabni \xc4\x8dastniki v ve\xc4\x8djih poveljstvih in Pentagonu, po navadi kot vodje oddelkov.'